Chazara

Chazara er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Middelsstore, gråbrune sommerfugler med forholdsvis smale vinger. De ligner mye på artene i slekten Hipparchia.  Oversiden er gråbrun med et hakkete, gulhvitt tverrbånd, det er to øyeflekker på forvingen, men ingen på bakvingen. Undersiden er sandfarget til lysbrun med brune flekker.

 Levevis 
Disse artene holder til på tørre, varme, gjerne steinete steder. Larvene lever på ulike slags gras.

 Utbredelse 
Slekten er utbredt i varme deler av den palearktiske sone, i Europa nord til det sørligste Tyskland.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Satyrina 
 Slekten Chazara Moore, 1883
 Chazara briseis (Linnaeus, 1764) -Nord-Afrika, Sør- og Mellom-Europa, øst til det nordvestlige Kina
 Chazara prieuri (Pierret, 1837) – Nord-Afrika og Spania
 Chazara bischoffii (Herrich-Schäffer, 1846) – Midtøsten og Iran
 Chazara egina Staudinger, 1892 –  Armenia til Turkmenistan.
 Chazara eitschbergeri Lukhtanov, 1999 – Kirgisistan.
 Chazara enervata (Alpheraky, 1881) -Iran, Afghanistan og Pakistan.
 Chazara heydenreichi (Lederer, 1853) – Sentral-Asia
 Chazara kaufmanni (Erschoff, 1874) – Sentral-Asia
 Chazara persephone (Hübner, 1805) -Lilleasia og Sentral-Asia
 Chazara rangontavica Shchetkin, 1981
 Chazara staudingeri (Bang-Haas, 1882) – Sentral-Asia

 Kilder 
 Markku Savela's Lepidoptera and some other life forms: Sjekkliste over artene. Hentet 17.1. 2012.

 Eksterne lenker 

 Brower, A.V.Z. (2006) Chazara på Tree of life

Kategori:Ringvinger
Kategori:Dyr formelt beskrevet i 1883
Kategori:Dyr formelt beskrevet av Frederic Moore